হামাস যোগের অভিযোগে আমেরিকায় গ্রেফতার ভারতীয় গবেষক

ওয়েব ডেস্ক: হামাস (Hamas) যোগের অভিযোগে আমেরিকায় গ্রেফতার ভারতীয় গবেষক (Indian Researcher)। ওই ছাত্রের নাম বদরখান শূরি (Badar Khan Suri)। তিনি ওয়াশিংটন ডিসির জর্জটাউন বিশ্ববিদ্যালয়ের পোস্ট ডক্টোরাল ফেলো। সোমবার রাতে ভার্জিনিয়ার ঘটনা। তাঁকে বলা হয় তাঁর ভিসা প্রত্যাহার করে নেওয়া হয়েছে। আমেরিকার বিদেশনীতির (US Foreign Policy) পক্ষে হুমকির বলে তাঁকে বর্ণনা করা হয়েছে। বদরখান এক আমেরিকার তরুণীকে বিয়ে করেছেন। তবে ওই গবেষকের দাবি, জন্মগতভাবে তাঁর স্ত্রীর প্যালেস্তিনীয় (Palestine) যোগসূত্র থাকায় তাঁকে হেনস্তা করা হচ্ছে। তাঁর কোনও ক্রিমিনাল রেকর্ড নেই।

একইভাবে কলম্বিয়া বিশ্ববিদ্যালয়ের ছাত্র মাহমুদ খালিল প্যালেস্তাইনের পক্ষে মিছিল করায় তার বিরুদ্ধেও একই ব্যবস্থা নেওয়া হয়। বদরখান শূরি জামিয়া মিলিয়া বিশ্ববিদ্যালয়ের প্রাক্তন ছাত্র। এভাবে এক সপ্তাহ আগে রঞ্জনি শ্রীনিবাসনকে তাড়িয়ে দেওয়া হয়েছিল।

আরও পড়ুন: ২৮৬ দিনের বন্দিদশায় কী কী খেলেন সুনীতা-বুচ?

এমনিতেই ডোনাল্ড ট্রাম্প ক্ষমতায় আসার পরে ‘অবৈধ অভিবাসী’ তাড়ানোর হিড়িক লেগেছে। ভারতীয় সহ বিভিন্ন দেশের অনেক বাসিন্দাকে নিজেদের দেশে ফেরত পাঠানো হয়েছে।